kardosdrur/scandi-wiki huggingface dataset:
Imperial College London

Imperial College London (Imperial College of Science, Technology and Medicine) er et universitet i London. Naturvidenskab, ingeniørfag og medicin er traditionelt væsentlige, men i nyere tid er der kommet afdelinger for økonomi og humaniora. 

The Times rangerede universitetet som det 9. bedste i verden i 2010 og det 4. bedste i verden inden for ingeniørfag, teknologi og biomedicin i 2006.

Imperial College har tidligere været tilknyttet University of London som et kollegium, men forlod universitetssammenslutningen i 2007 for at blive selvstændigt.

Hovedcampus ligger i South Kensington i det centrale London, med facade mod Exhibition Road.

Referencer 

Universiteter i Storbritannien
Uddannelse i London
Sadler's Wells Theatre

Sadler's Wells Theatre er et teater på Rosebury Avenue i Clerkenwell i London. Den nuværende teaterbygningen er den sjette på stedet, og har plads til 1500 tilskuere. Den rummer også Lilian Baylis Theatre, med 200 pladser.

Eksterne henvisninger 

 Sadlers Wells website
 Independentopera in Sadler's Wells

Teatre i Storbritannien
Bygninger, konstruktioner og anlæg i London
Interkøn

Interkøn er en betegnelse som bruges om personer, der har kønstræk, herunder kønsorganer, kønskirtler (dvs. æggestokke eller testikler) og kønskromosomer, som ikke passer ind i den gængse inddeling i han- og hunkøn.

Begrebet dækker over en række forskellige naturligt forekommende kropslige variationer. Nogle tilfælde af interkønnethed er synlige ved fødslen, mens andre først bliver synlige ved puberteten eller kræver en kromosomanalyse for at blive opdaget.

Andre ord som bruges for interkøn er: interkønnethed, mellemkøn, hermafrodit, interseksuel, intersex, tvekønnet, tokønnet, kønsudviklingsforstyrrelse.

Hyppighed 
Forskellige skøn over antal forekomster af interkøn i befolkningen går fra 0,01 til 1,3 %. Forekomsten varierer alt efter, om man definerer interkønnethed på en måde, der inkluderer de forskellige syndromer og kromosomtilstande, der påvirker udviklingen af primære og sekundære kønstræk og gør, at de ikke svarer til samfundets traditionelle kønsopdeling, eller om man, som nogle psykologer gør, benytter et strengere kriterium, der kun inkluderer individer, hvis kromosomsammensætning ikke svarer til deres anatomiske kønskarakteristika. Foreningen Sex & Samfund anfører at ca. 1-2 ud af 1000 personer er interkønnede.

Eksempler på typer af interkønnethed 
Interkøn kan bl.a. bestå af:
 Klinefelters syndrom: Man har 3 kønskromosomer: XXY
 Turner syndrom: Man har kun 1 kønskromosom: X
 Androgent insensitivitetssyndrom (AIS) eller Morris syndrom: Kroppen reagerer ikke på det mandlige kønshormon androgen
Medfødt adrenal hyperplasi

Referencer

Eksterne henvisninger 
Klinefelter Foreningens Facebook side
Klinefelter Foreningen i Danmark https://www.klinefelter.dk
Foreningen Intersex Danmark 
  Landsforeningen for Adrenogenitalt Syndrom 
  Turnerforeningen 

Køn
LGBT
London Wall

London Wall er Londons gamle bymur, oprindelig anlagt af romerne til forsvar af deres strategisk vigtige havn ved Themsen, Londinium. Dele af bymuren er fortsat synlig flere steder i City of London.

London Wall er også navnet på en gade i London. Den er en øst-vestgående hovedforbindelse i City mellem Bishopsgate og Aldersgate.

Bymuren 
Bymuren havde flere porte ud mod vigtige romerske veje – fra vest mod øst: Ludgate, Newgate, Aldersgate, Cripplegate, Bishopsgate og Aldgate. Moorgate mellem Bishopsgate og Cripplegate blev bygget i middelalderen, og Londons syv porte er blevet et begreb i byens litteratur og traditioner. De fleste porte blev revet ned i anden halvdel af 1700-tallet for at give plads for den tiltagende trafik, men lever videre i gadenavne – flere af dem vigtige gennemfartsveje den dag i dag.

Ruiner af London Wall kan ses flere steder i City, blandt andet inde i bymuseet Museum of London, ved boligkomplekset Barbican og omkring Tower Hill. Den lettest tilgængelige ruin af London Wall står ved Tower Hill Station; her er også rejst en statue af den romerske kejser Trajan.

Muren er bygget i sandsten fra Kent, som blev sejlet fra Maidstone. Den havde et areal på omkring 1.3 km², var 2-3 m bred og omkring 5 m høj. På ydersiden blev der anlagt en 2 m dyb og 3-5 m bred voldgrav (fossa). Hver 60. m var muren forstærket med bastioner; den bedst bevarede står ved Barbican, lige ved kirken St Giles-without-Cripplegate.

Muren menes at være anlagt i 2. århundrede. Udbedringer og forstærkning blev foretaget lige til slutningen af det 4. århundrede, og London Wall er dermed et af de sidste større romerske byggeprojekter i Britannien. Efter at romerne trak sig ud i 410, var muren fortsat et forsvarsværk i over 1000 år. I middelalderen blev muren udbygget med krenelering og flere bastioner. I 1700- og 1800-tallet indtrådte en afgørende forfaldsperiode, dels ved forsømmelse og manglende vedligehold, dels ved nedrivning. Under 2. verdenskrig var de dele, af byen som muren går gennem, blandt de værst ramte af Tysklands blitzkrieg, og mange steder i City var resterne af romernes gamle mur det, som ragede højest op.

Gader 
London Wall domineres i dag af høje kontorblokke fra sidste halvdel af 1900-tallet, efter at den ældre bebyggelse var blevet fuldstændig lagt i grus under Blitzen. Så sent som i 1955 var London Wall i ruiner og blev brugt som location for Michael Andersons filmatisering af George Orwells 1984, med plakater med teksten "Big Brother Is Watching You" slået op på ødelagte bygninger.

Londons bymuseum (Museum of London) ligger ved rundkørslen Cross Keys Square ved enden af London Wall.

Se også 
 Bymure i England og Wales

Veje i London
Wall
City of London
Bymure i Storbritannien
Gender bender

Gender bender er en uformel betegnelse, der bliver brugt om en person, der aktivt overskrider eller bøjer de forventede kønsroller. Boy George blev kaldt gender bender, fordi han brugte make up og fremstod feminin.

Gender bending er en form for social aktivisme i modsvar til forudindtagelser eller over generaliseringer, der er i forhold til køn. Nogle gender benders identificerer sig med det køn, de blev 'tildelt' ved fødslen men udfordrer normerne, der er knyttet til det gennem androgyn opførsel eller brud med de traditionelle kønsroller.

Gender benders kan identificere sig selv som transkønnet eller genderqueer, hvor de føler, at det køn, som de har fået 'tildelt' ved fødslen, er ukorrekt eller en ufuldstændig beskrivelse af dem selv: nogle er transseksuelle og ønsker fysisk at ændre deres køn ved at tage hormoner eller få kønsskifte operationer, mens andre er født interkønnede. Andre igen identificerer sig som Two-Spirit eller som det tredje køn.

Se også 
 genderfuck

Noter 

LGBT
London Stone

London Stone er en sten som befinder sig på nr. 111 Cannon Street i City of London.

Stenen siges at være nulpunktet som romerne målte alle afstande i Britannien ud fra, men sagnet fortæller også at stenen var en hedensk helligdom. I middelalderen blev stenen et symbol på byens uafhængighed, hvor folk diskuterede vigtige sager, eder blev sværget, aftaler besluttet og love forkyndt. Stenen skal også have været større end den er i dag.

Eksterne links 

 BBC/ BBC om London Stone
 Modern Antiquarian

Stone
Middlesex

Middlesex er et traditionelt grevskab i England. Næsten hele Middlesex blev i 1965 indlemmet i Greater London. Det var et af de 39 historiske grevskaber, som oprindeligt rummede blandt andet City of London, som blev selvstyrende allerede i det 13. århundrede. Middlesex er hverken et administrativt eller ceremonielt grevskab, men er fortsat betegnelsen på et geografisk område som bruges blandt andet af postvæsenet.

Sheriffer 
Middlesex havde sine egne sheriffer (High Sheriff of Middlesex) før 1131 og igen 1889-1965.

1131–1888 hørte Middlesex under sherifferne i City of London.

Fra 1965 hører det meste af Middlesex under oversheriffen i Stor-London (High Sheriff of Greater London).

Londons historie
Greater London
Historiske grevskaber i England
Genderfuck

Genderfuck er en sammentrækning af to engelske ord, henholdsvis gender (køn) og fuck (her i betydningen at parodiere, lave rod i eller lege med), der refererer til en selvbevidst prøven på at fucke med eller lege med de traditionelle opfattelser af kønsidentitet, kønsroller og præsentationer af køn. Det bliver brugt som en parodi og overdrivelse til at trække opmærksomhed over på transitionen af kønsroller, hvor det prøver at udstille dem som kunstige. Brugen har været diskuteret i en artikel fra 1992 af June Reich et al. med titlen "Genderfuck: the law of the dildo." Eksempler på genderfuck inkluderer personer, der eksperimenterer med traditionelle opfattelser af køn ved fx at optræde offentligt med sekundære kønskarakteristika som for eksempel bryster og skæg.

Historie 
Betegnelsen kan dateres tilbage til mindst 1974 hvor Christopher Lonc skrev en artikel med titlen "Genderfuck and Its Delights" ("Genderfuck og dets glæder") i bladet "gay sunshine". Lonc skrev:

Genderfuck har den generelle intention at forsøge at præsentere en forvirrende kønsidentitet, som bidrager til at ødelægge den binære tankegang. Denne ide stammer fra de identitetspolitiske bevægelser i 1950'erne og 60'erne, der som styrende tanke mente, at det personlige er politisk.

Genderqueer personer kan vælge at inkludere eller ekskludere elementer af genderfuck. Genderfuck implicerer ikke kun en opfordring til forvirring for at nedbryde de binære køn men efterlader også et mere flydende rum til selv-udtrykkelse og selv-opdagelse med færre forventninger til normer og mere rum til leg ved at være radikalt ærlige. Selvom genderfuck ofte bliver associeret med queeridentitet, kan personer af enhver seksualitet praktisere genderfuck.

Se også 
 Gender bender
 Genderqueer

Litteratur 
  
  
  
 McKenna, Jack (2000). "How I Became a Queer Heterosexual", p. 65. 
  
  
 Thomas, Calvin, ed. (2000). Straight with a Twist: Queer Theory and the Subject of Heterosexuality. University of Illinois Press. .

Referencer

Eksterne henvisninger 

LGBT
Top Karens Hus

Top Karens Hus eller Tophuset er et traktørsted, der ligger ved hovedindgangen til Rebild Bakker. Huset fungerede som traktørsted i starten af det 20. århundrede til Top Karens død i 1929 (hun blev 86 år gammel). Rebildselskabet ejer nu huset, og Top Karens slægtninge har restaureret huset, så det igen fungerer som traktørsted. 

Huset blev opført af Karen Marie Nielsen (Top Karen) og hendes mand Jens Andersen (Top Jens) først i 1890-erne; jorden havde de fået af Rebild-bøndernes fællesjord. Det lille hus rummede oprindeligt beboelse i den ene ende og stald i den anden. Da området efter den første Rebild-fest i området i 1912 blev et yndet udflugtsmål, øjnede Top Karen muligheder og fik bevilling til at drive konditori. Tilnavnet Top havde de fra Karens far, som gik under navnet Niels Top.

Eksterne henvisninger 

 Rebildselskabets hjemmeside

Restauranter i Danmark
Bygninger, konstruktioner og anlæg i Rebild Kommune
Rebild Bakker
Østrigs kanslere

Forbundskansleren i Østrig () er Østrigs regeringsleder og udnævnes af Østrigs forbundspræsident.

Referencer

Eksterne henvisninger 

Politikere fra Østrig
Politiske embeder
Lister over regeringsledere
Killerpilze

Killerpilze (er tysk og betyder på engelsk “Killer Mushrooms” og på dansk ”dræbersvampe”) er et tysk Pop punk band, fra Wertingen nær ved Dillingen, Tyskland.

Med deres egne sange, sikkrede bandet sig først en trofast fanskare i deres hjemland. I foråret 2006, udgav de, deres debutsingle ”Richtig Scheiße" ("Really Shit" på dansk (virkelig lort), som kom ind som nummer 17 på hitlisterne I Tyskland, efter deres første store succes, har Killerpilze taget verden med storm. De har spillet koncerter i Frankrig, Polen, Tjekkiet og ligeledes i Østrig og Tyskland.

Bandets historie 

Grundstene til bandet Killerpilze blev lagt af Johannes Halbig og Andreas Schlagenhaft i oktober 2002 

De fire oprindelige bandmedlemmer var: Manu (kun kendt under fornavnet), Fabian Halbig (Johannes bror), Johannes Halbig og Andreas Schlagenhaft.

Det viste sig hurtigt at Manu, ikke passede sammen med resten af bandet, og han blev kort efter afløst af Maximilian Schlichter, der var guitarist, og efter Maximilian Schlichter tilgang til bandet, fik Andreas Schlagenhaft, rollen som bassist 

På dette tidspunkt havde bandet endnu ikke et navn, og det endelige bandt navn, fandt de frem til en dag hvor de spiste sammen, Fabian Halbig bestiller en pizza ved navn Funghi, og kommentere de mange svampe (champignon), der var på pizzaen, med „Die sind ja Killer, die Pilze!“. og baseret på denne kommentar, skulle bandts navn Killerpilze være blevet skabt.

I den første tid skrev bandet deres sange på engelsk såvel som tysk, men i dag synger og skriver de kun på tysk.

Bandmedlemmer 
Johannes “Jo“ Halbig (født den 30. juli 1989) 
Fabian “Fabi“ Halbig (født den 23. december 1992)
Maximilian “Mäx” Schlichter (født den 3. juli 1988)

Tidligere bandmedlemmer 
Manu (kun kendt under fornavnet) 
Andreas “Schlagi” Schlagenhaft (født den 9. september 1988)

Diskografi

Singler 
 2006: Richtig scheiße (auf 'ne schöne Art und Weise) (“Really Shitty (In a Good Way)”) 
 2006: Springt hoch (“Jump High”)
 2006: Ich kann auch ohne dich (“I Can Go On Without You Too”)
 2007: Liebmichhassmich (“Lovemehateme”)
 2007: Letzte Minute (“Last Minute”)

Album 
 2004: Von Vorne durch die Punkallee (“Straight Through Punk Avenue”)
 2006: Invasion der Killerpilze (“Invasion of Killerpilze”) 
 2007: Mit Pauken und Raketen (With drums and rockets)

DVDs 
 2006: Invasion Der Killerpilze
 2007: Mit Pauken Und Raketen

Awards/Priser

2005 
 Nachwuchsbandwettbewerb "Top Act": 1. Plads

2006 
 Nachwuchsbandwettbewerb "Band des Jahres 2005": 1. Plads

2007 
 Echo: Nominering Newcomer des Jahres (national) (Bedste nykommer, Prisen gik til Lafee)
 Bravo Otto: 2. Plads Band Rock (1. Plads gik til Tokio Hotel)
 Guldplade for 100.000 eksemplarer solgt af Invasion der Killerpilze

Referencer

Eksterne henvisninger 

Killerpilze Officiel hjemmeside 
 

Musikgrupper fra Tyskland
Musikgrupper fra 2002
Royal Philharmonic Orchestra

Royal Philharmonic Orchestra (RPO) er et britisk symfoniorkester med tilhold i London. Orkesteret omtales af og til som "Storbritanniens nationalorkester".

RPO blev grundlagt i 1946 af Sir Thomas Beecham, og optrådte for første gang i Croydon 15. september 1946.

Beecham var dirigent til sin død i 1961. Senere dirigenter har været Rudolf Kempe, Antal Doráti, Walter Weller, André Previn, Vladimir Ashkenazy, Jurij Temirkanov og Daniele Gatti. Gattis kontrakt udløber i 2009, hvorefter RPO vil blive ledet af Charles Dutoit.

Eksterne links 
 www.rpo.co.uk

Symfoniorkestre
Kultur i London
Musik fra England
Traktørsted

Et traktørsted er betegnelsen for visse restauranter uden for byerne, ofte i nærheden af seværdigheder i naturen. På den måde var de naturlige mål for borgerskabets udflugter. 

Placeringen er grunden til, at der ofte er størst søgning i weekender og ferier, og en del af traktørstederne har kun begrænsede åbningstider. Der er et begrænset udbud på menuen, typisk lette frokostretter og kager samt drikkevarer.

Restauranter
Bhaskara

Bhaskara (født 1114 i Beed, Maharashtra, Indien, død 1185) var en indisk matematiker og astronom. Han repræsenterer på mange måder det ypperste af matematisk og astronomisk kundskab i 1100-tallet. 

Han leverede vigtige resultater indenfor aritmetik, algebra og trigonometri, og han regnes som en af forløberne til den moderne matematiske analyse.

Referencer

Eksterne henvisninger 
 

Matematikere fra Indien
Astronomer fra Indien
Brahmagupta

Brahmagupta (født 598, død 668) var en indisk matematiker og astronom. Han blev født i byen Bhinmal i staten Rajasthan i det nordvestlige Indien.

Som matematiker er han mest kendt for at have opdaget tallet nul. Hans værk Brahma Sphuta Siddhanta fra omkring 628 er det tidligst kendte værk som behandler nul som et tal i egen forstand, og i dette værk angiver han også regneregler for aritmetik med negative tal og nul. Han forsøgte også at definere division med nul.

Eksterne henvisninger 

 

Matematikere fra Indien
Personer fra Rajasthan
Sweet Neo Con

"Sweet Neo Con" er en kontroversiel sang fra The Rolling Stones album i 2005 A Bigger Bang. 

Sangen er hovedsagelig en Jagger komposition, selvom den ligesom alle andre Stones sange bliver krediteret til Jagger/Richards. Den kom i fokus i medierne på grund af dens tekst;

Sangeren Mick Jagger benægtede at teksten skulle være blevet rettet direkte mod den amerikanske præsident George W. Bush. I et interview fra juli, 2005, med bladet Rolling Stone, blev han spurgt om sangen, og Jagger svarede:" Jeg ønsker ikke at over forklare den. Men den er meget direkte. Under præsidentvalget blev jeg spurgt af New York Daily News om hvilken side jeg var på. Jeg sagde det ikke var høfligt at vælge side i et fremmed valg. Men vi er ikke i et valg nu ." "

På sangen var det Jagger der spillede mundharmonika og bass og sang, mens han sammen med Richards spillede de elektriske guitarer. Charlie Watts spillede nummerets trommer

Eksterne henvisninger 

Tekst

Fodnote 

Rolling Stones-sange

en:Sweet Neo Con
Ray Park

Raymond Park (født 23. august 1974 i Glasgow i Skotland) er en britisk skuespiller, stuntman og kampsportsudøver. Han er bedst kendt for sin rolle som den fysiske del af Darth Maul i fra Star Wars Episode I: Den usynlige fjende.

Tidlige liv 
Park blev født i Southern General Hospital i Glasgow og levede i Govan-området indtil i en alder af syv, da hans familie flyttede til London. Det var i denne alder han begyndte at træne Northern Shaolin Kung Fu. Syv år senere begyndte han også at træne Wushu og gymnastik. Han har siden tilegnet sig et andengrads sort bælte i Northern Shaolin Kung Fu. Han har deltaget mange gange i kampsportskonkurrencer og tilegnet sit mange priser fra dem inklusive, i en alder af 16, Storbritanniens Martial Arts National Championship i sin egen aldersgruppe. Han deltog som en del af det britiske wushu hold i 1993s World Wushu Games ii Malaysia.

Karriere 
Park begyndte i filmprojekter som en stuntman i actionfilmen Mortal Kombat: Annihilation, hvor han var stand-in for både Robin Shou og James Remar. Park havde også gæsteoptrædener som monstre, samt tarkataen Baraka. Alle dise roller havde ingen dialog. 

I 1999, medvirkede Park i Star Wars Episode I: Den usynlige fjende, som Sithfyrsten Darth Maul. Da karakteren havde nogle få replikker, blev Parks stemme eftersynkroniseret af skuespilleren Peter Serafinowicz.

I tillæg til sit skuespillerarbejde, har han også været Christopher Walkens stunt double i filmen Sleepy Hollow. Park optrådte i de scener hvor Walkens karakter, den Hovedløse Rytter, ikke har sit hoved på. 

Park havde sin første dialogrolle i filmen X-Men som skurken Toad. I en scene af filmen, efter at have sendt Storm (Halle Berry) ned af en elevatorskakt, samler han et stykke af et rør op og svinger den rundt næsten på samme måde han svang sit dobbelt-æggede lyssværd som Darth Maul, et Wushubevægelses kendtetegn, samt en reference til sin yndlingsrolle. 

Park er også blevet spurgt om han ville spille en superhelt, i stedet for en skurk, i en film omkring Marvel Comicsfiguren Iron Fist, men filmen har været i præproduktion i nogle år nu. Iron Fist handler om en amerikansk millionær, der bliver en kampsportsudøver, der bliver i stand til at fokusere sin "life force" eller chi i sin næve, der gør den glødende med energi "som noget på jern" og i stand til at anvende overmenneskelige kræfter.

Privat liv 
Park bor på nuværende tidspunkt i Los Angeles med sin kone Lisa, og deres datter Sienna.

Filmografi

Eksterne henvisninger 

 Officielle Hjemmeside
 
 Ray Park Fanside

Skuespillere fra England
Personer fra Glasgow
Erik Ballings Rejselegat

Erik Ballings Rejselegat er en dansk kulturpris, der er blevet uddelt årligt af Nordisk Film siden filmselskabets 100 års fødselsdag 6. november 2006. 

Legatet uddeles en gang om året til en person, der skaber værker, der appellerer til et bredere publikum (som Erik Ballings film gjorde det) og således understøtter dansk films popularitet. 

Legatportionen er 50.000 kr. 

Prisen er et rejselegat, fordi Erik Balling sammen med kollegaen Henning Bahs gennem mange år beviste, at en rejse ofte befordrer inspiration og skaberlyst – og giver kræfter til det fortsatte arbejde.

Prisvindere 
Modtagere af Erik Ballings Rejselegat:
 2006 – Filminstruktør og manuskriptforfatter Nikolaj Arcel, filminstruktør og manuskriptforfatter Anders Østergaard, forfatter og journalist Lise Nørgaard og komponist og pianist Bent Fabricius-Bjerre
2007 – Filmfotograf Dan Laustsen
2008 – Instruktør Adam Neutzsky-Wulff
2009 – Manuskriptforfatter, producer og instruktør Åke Sandgren
2010 – Filminstruktør Susanne Bier
2011 – Filminstruktør og manuskriptforfatter Martin Zandvliet
2012 – Filmproducer Rene Ezra og filmproducer Tomas Radoor
2013 – Filmproducer Sisse Graum Jørgensen og filmproducer Louise Vesth
2014 – Manuskriptforfatter Maya Ilsøe
2015 – Manuskriptforfatter May el-Toukhy
2016 – Instruktør Ask Hasselbalch
2017 – Instruktør og Production designer Sabine Hviid
2018 – Skuespillerne Ditte Hansen og Louise Mieritz
2019 – VFX Supervisor Peter Hjorth
2020 – Filmfotograf Louise McLaughlin
2021 – Filminstruktør Lisa Jespersen og manuskriptforfatter Sara Jønsson
2022 – Filminstruktør og manuskriptforfatter Frelle Petersen

Eksterne referencer 

Kulturpriser fra Danmark
Legater fra Danmark
Gracie Films

Gracie Films er et amerikansk tv-serie og filmselskab skabt af James L. Brooks i 1986. Selskabet har produceret mange prisbelønede film og tv-serier, deriblandt Broadcast News og Jerry Maguire. De var også med til at støtte filminstruktøren Wes Anderson på sin spillefilmsdebut Bottle Rocket fra 1996. Deres mest bemærkelsesværdige er nok tv-serien The Simpsons.

Firmaet er samarbejdspartnere med Sony Pictures Entertainment, men har stadig hovedafdeling i 20th Century Fox, på grund af deres kontrakt med firmaet på arbejdet af The Simpsons siden 1989.

Selskabets hovedkontor befinder sig i Culver City i Californien, USA.

Bemærkelsesværdige TV-serier og film 
 The Tracey Ullman Show (1987-1990)
 Broadcast News (1987)
 Big (1988)
 Say Anything (1989)
 The Simpsons (1989-nu)
 War of the Roses (1989)
 Sibs (1991-1992)
 Phenom (1993-1994)
 The Critic (1994-1995)
 I'll Do Anything (1994)
 Jerry Maguire (1996)
 The Daytrippers (1996)
 Bottle Rocket (1996)
 As Good as It Gets (1997)
 Riding in Cars with Boys (2001)
 What About Joan? (2001-2002)
 Spanglish (2004)
 The Upside Down Show (2006)
 The Simpsons Movie (2007)

Eksterne henvisninger 
 Officielle side
 Gracie Films på Internet Movie Database 

Filmselskaber fra USA
The Simpsons
Copenhagen Towers (klub)

Copenhagen Towers er en dansk amerikansk fodboldklub hjemmehørende i Gentofte. Klubben afvikler deres hjemmebanekampe på Gentofte Stadion. Klubben har deltaget i Mermaid Bowl, finalen om det danske mesterskab i amerikansk fodbold, 14 gange hvoraf de har vundet de 11.

Klubben er medlem af DIF, DAFF og SIG.

Historie 
Klubben blev dannet den 20. august 1990 af spillere fra det da netop opløste Copenhagen Vikings. Siden da har klubben deltaget i officielle turneringer uafbrudt. I starten bestod klubben kun af et seniorhold, men midt i 90'erne kom et juniorhold til. Juniorholdet blev i 2002 splittet op i et U19- og et U16-hold. I 2003 blev et U13-hold dannet.

Hold 
Klubben stiller hold i seks forskellige rækker:
Nationalligaen (Senior)
U19 Nationalligaen
U16 Nationalligaen
U14
U12
U10

Resultater – Mesterskaber 
Senior: DM i 1992, 1993, 1994, 1995, 2013, 2014, 2017, 2018, 2021, 2022 og 2023
U19: DM i 2009, 2012 og 2013
U16: DM i 2002, 2003, 2007, 2009, 2010, 2011, 2012 og 2013
U13: DM i 2007

Landsholdsspillere 
Klubben har igennem årene leveret mange landsholdsspillere. Nedenfor er en liste over nogle af de mange spillere, som har repræsenteret klubben på landsholdet – enten som U19 eller som senior.

Ekstern kilde/henvisning 
 Copenhagen Towers officielle hjemmeside

Amerikansk fodbold i Danmark
Etableret i 1990
Sportsklubber i København